title: Antonio Marcén Arroyos
text: Antonio Marcén Arroyos, naixito de Lecinyena (Monegros) en 1938 y muerto en Zaragoza (Comarca de Zaragoza) o 22 de febrero de 1998, estió un disenyador de moda aragonés.
  
  Encomenzó a suya formación en Barcelona, continando-la dimpués en París y Milán, tornando enta Zaragoza en 1965, en primeras representando a casas francesas, ta dende 1970 ubrir o suyo taller d'alta costura, con o cual recibió en 1991 una medalla en o Salón d'a Moda de Barcelona. En 1983 heba colaborau en disenyando os vestitos t'o Dance de Lecinyena, o suyo pueblo natal.
  
  Vinclos externos 
    Antonio Marcén Arroyos en a pachina web d'a Gran Enciclopedia Aragonesa.
  
  Referencias 
  
  Disenyadors de moda d'Aragón
  Muertos en Zaragoza
  Naixius de Lecinyena
  1938 (naixencias)
  1998 (muertes)